*Se også: Det gylne kompasset (film)*

***Det gylne kompasset*** (engelsk: *Northern Lights*; i USA: *The Golden Compass*) eller ***Nordlys*** er ei barnebok fra 1995 av den britiske forfatteren Philip Pullman, det er den første boka i trilogien *Den mørke materien* (1995–2000). Boka ble tildelt Carnegie Medal in Literature da den utkom. Den skildrer en kamp mot det totalitære Magisteriet, og foregår i et parallelt univers, dels i Oxford og dels på Svalbard.

Handling
--------

Hovedpersonen Lyra Belacqua og hennes daimon Pantalaimon reiser til Svalbard for å befri vennen Roger, som er bortført av *Magisteriet*, en organisasjon som symboliserer alle dogmatiske organisasjoner. Magisteriet utfører ondartede eksperimenter med barna for å lære mer om «støv» (engelsk «dust»), et materiale som de tror er viktig. Handlingen fører dem i kontakt med *gøynere*, hekser og *panserbjørner* (især Jorek, som blir en nær venn av Lyra).

Trilogien
---------

Trilogien er delvis inspirert av Samuel Taylor Coleridges *The Rime of the Ancient Mariner*, og kan sees som en nyskriving av John Miltons *Det tapte paradis*. Fremstillingen av Magisteriet gjør at verket ofte forstås som en kritikk av religiøse organisasjoner i alminnelighet, eller av en autoritær kirke.

Norsk utgave
------------

Boka utkom på norsk i 1997, oversatt av Torstein Bugge Høverstad. Den første norske utgaven hadde tittel *Nordlys*. Boken ble filmatisert midt på 2000-tallet. Filmen hadde premiere i 2007, og den norske filmtittelen er *Det gylne kompasset*. I filmen spiller Dakota Blue Richards hovedrollen som Lyra. En TV-serie med tittelen *His Dark Materials* hadde premiere i 2019; den ble til gjennom et samarbeid mellom BBC og HBO.

Britisk litteraturkåring i 2007
-------------------------------

I forbindelse med feiringen av 70-årsjubileet for Carnegie Medal in Literature i 2007, ble det arrangert en publikumsavstemning om «The public’s favourite winner of all time», med utgangspunkt i en liste med 10 av de beste bøkene. Avstemningen ble vunnet av *Det gylne kompasset*.

Referanser
----------

1. ↑  «Frequently Asked Questions, 1: Why is the trilogy called His Dark Materials? Why are there two different titles for the first book?». BridgeToTheStars.net: *His Dark Materials*, Philip Pullman, and other ideas ... (fan site). Besøkt 1. januar 2014.
2. 1 2  Pullman, Philip (1999). *Den mørke materien I. Nordlys*. Aschehoug. ISBN 8203242782.
3. ↑  carnegiegreenaway.org.uk *Northern Lights* Arkivert 24. desember 2013 hos Wayback Machine.
4. ↑  Julia Eccleshare. *Beatrix Potter to Harry Potter, portraits of children’s writers*. National Portrait gallery, 2002. ISBN 1-85514-342-9
5. ↑  What Would Jesus See?, Time, 8. des 2007
6. ↑  Det blir ikke flere filmer av Philip Pullmans bøker: Stoppet av katolsk boikott; fritanke.no, 23. juni 2011
7. ↑  ebok fra bokhylla.no
8. ↑  «The Golden Compass» **(engelsk)**. Internet Movie Database.
9. ↑  White, Peter; White, Peter (24. februar 2019). «BBC Unveils First-Look At Big-Budget Adaptation Of Philip Pullman’s Fantasy Epic ‘His Dark Materials’». *Deadline* **(engelsk)**. Besøkt 8. september 2020.
10. ↑  Carnegie Anniversary Top Ten Arkivert 27. oktober 2016 hos Wayback Machine. hos carnegiegreenaway.org.uk

|  |  |
| --- | --- |
| Oppslagsverk/autoritetsdata | Encyclopædia Britannica **·** OCLC **·** OCLC **·** BNF **·** BNF (data) **·** BBC Things
 |

Portal: Litteratur